armvectores/hy_wikipedia_2023 huggingface dataset:
Հիքմեթ Հաջիև

Հիքմեթ Ֆարհաթ օկլի Հաջիև (ադրբ.՝ Hikmət Fərhat oğlu Hacıyev, հոկտեմբերի 15, 1979(1979-10-15), Գանձակ, Ադրբեջանական ԽՍՀ, ԽՍՀՄ), Ադրբեջանի Հանրապետության արտաքին գործերի նախարարության մամուլի ծառայության նախկին ղեկավար (2014-2018), Ադրբեջանի Հանրապետության նախագահի օգնական - Ադրբեջանի նախագահական աշխատակազմի արտաքին քաղաքական հարցերով բաժնի ղեկավար։


== Կենսագրություն ==
Հիքմեթ Հաջիևը ծնվել է 1979 թվականին Գյանջայում, այստեղ ավարտել է թիվ 24 միջնակարգ դպրոցը։ Նա մագիստրոսի կոչում է ստացել ՆԱՏՕ-ի պաշտպանական քոլեջից, Ջորջ Մարշալի Անվտանգության ուսումնասիրությունների կենտրոնից և Բելգիայի ULB համալսարանից։ 
Հիքմեթ Հաջիևը 2000 թվականից աշխատել է Ադրբեջանի արտաքին գործերի նախարարության համակարգում։ Տարբեր տարիներին աշխատել է ՆԱՏՕ-ում Ադրբեջանի ներկայացուցչությունում և Քուվեյթում Ադրբեջանի դեսպանատանը։ 2008 թվականից Հիքմեթ Հաջիևը աշխատել է որպես արտաքին գործերի նախարարության անվտանգության խնդիրների վարչության երկրորդ քարտուղարը, իսկ 2011 թվականից՝ Եգիպտոսում Ադրբեջանի դեսպանատան խորհրդականը։ 
2013 թվականի օգոստոսին նա վերադարձել է արտաքին գործերի նախարարություն՝ ավարտելով երկարամյա արտաքին ծառայության առաքելությունը՝ որպես Եգիպտոսում ԱՀ դեսպանության խորհրդական։ 2013 թվականի սեպտեմբերից աշխատել է Արտաքին գործերի նախարարությունում որպես վարչության պետ։ 
2014-2018 թվականներին Հիքմեթ Հաջիևն աշխատել է որպես Ադրբեջանի արտաքին գործերի նախարարության մամուլի ծառայության ղեկավար։ 
2018 թվականի հուլիսի 9-ին պարգևատրվել է «Դիվանագիտական ​​ծառայության մեջ առանձնանալու համար» մեդալով։ 2019 թվականի հուլիսի 9-ին պարգևատրվել է «Հայրենիքին մատուցած ծառայության համար» 2-րդ աստիճանի շքանշանով։ 
2018 թվականի սեպտեմբերի 18-ին նա աշխատել է որպես ԱՀ նախագահական աշխատակազմի արտաքին քաղաքական հարցերով բաժնի ղեկավարի տեղակալ, իսկ 2018 թվականի նոյեմբերի 26-ին՝ այս բաժնի ղեկավար։ 2019 թվականի նոյեմբերի 29-ին նշանակվել է ԱՀ նախագահի օգնական։
Տիրապետում է ռուսերեն, թուրքերեն, անգլերեն և ֆրանսերեն։


== Ծանոթագրություններ ==
Յոթ քույրեր (նավթային ընկերություններ)

«Յոթ քույրեր» (անգլ.՝ Seven Sisters), միավորել է ԱՄՆ-ի «էքսսոն» («Exxon»), «Սթանդարդ օյլ քամփընի օֆ Քալիֆոռնիը» («Standard Oil Company of California»), «Մոբայլ օյլ» («Mobil Oil»), «Գալֆ օյլ» («Geulf Oil»), «Թեքսաքո» («Texaco»), Մեծ Բրիտանիայի «Բրիթիշ փեթրոլիըմ» («British Petroleum»), անգլոհոլանդական «Ռոյալ դաչ-Շելլ» («Royal Dutch-Shell») նավթի 7 խոշոր կորպորացիաները, որոնց հետ մի շարք դեպքերում սերտորեն համագործակցում էր ֆրանսիական «Կոմպանի Ֆրանսեզ դե պեթրոլ» («Compagnie Frangaise des petroles») ընկերությունը։ 
Կարտելը ձևավորվել է 1920-ական թվականների վերջին և 1930-ական թվականների սկզբին և իր գործունեությունը տարածել արևմտյան երկրներում ու նավթային տնտեսության բնագավառներում։ Կարտելի մեջ մտնող ԱՄՆ-ի նավթի մոնոպոլիաները ամերիկյան, իսկ «Ռոյալ դաչ-Շելլ»-ը՝ անգլո-հոլանդական մասնավոր կապիտալի սեփականությունն են։ «Բրիթիշ փեթրոլիըմ»-ի բաժնետոմսերի 49%-ը պատկանում էր պետությանը։
Վարդան Հացունի

Վարդան Հացունի, (Հ. Վարդան Վ. Հացունի), ի ծնե՝ Վարդան Սոմունճյան (հուլիսի 10, 1870(1870-07-10), Պարտիզակ, Բաշիսքելե, Քոջայելիի մարզ, Թուրքիա - հուլիսի 8, 1944(1944-07-08)), հայ բանասեր, ազգագրագետ։


== Կենսագրություն ==
Ծնվել է 1870 թվականին Սեբաստիայի նահանգի Պարտիզակ (այժմ Բահչեջիկ) հայաբնակ ավանում։ Կրթությունն ստացել է Վենետիկի Մխիթարյան միաբանությունում, 1892 թ. դարձել նույն միաբանության անդամ։ Մոտ 40 տարի աշխատել է Մխիթարյանների Միլանի, Կոստանդնուպոլսի, Վենետիկի և այլ քաղաքների վարժարաններում՝ որպես ուսուցիչ և տեսուչ։


== Ուսումնասիրություններ ==
Աշխատությունները հիմնականում վերաբերվում են հայ ժողովրդի հին կենցաղին ու սովորույթներին։ 

Լուսաբանել է Հին Հայաստանում երդման առիթները, վայրերը, եղանակները և այլն, հետազոտել ուտեստեղենը, վերլուծել Հայաստանի տարբեր դասերի օգտագործած ճաշատեսակները (այդ թվում նաև հոգևոր ճաշատեսակները)։
Քննության է առել տարբեր եղած հայկական դրոշները (քաղաքացիական և եկեղեցական), ճշտել Արշակունյաց, Բագրատունյաց, Ռուբինյանների, տարբեր իշխանական տների, զինվորական դրոշների ձևերը, գույները, նշանները և այլն։
Ուսումնասիրել է Հին Հայաստանում կրթության, դաստիարակության զարգացումը։
Հանգամանորեն ուսումնասիրել և վերլուծել է աշխարհիկ և եկեղեցական հանդերձների զարգացումը, որը բաժանվում է 11 շրջանի՝ Ուրարտուից մինչև XVII դար։
Անդրադարձել է պատմության մեջ հայ կնոջ խաղացած դերին, լուսաբանել նրա գործունեությունը տարբեր ոլորտներում։


== Երկեր ==
Ճաշեր եւ խնջոյք հին Հայաստանի մէջ, Վենետիկ, 1912։
Դաստիարակութիւնը հին հայոց քով, Վենետիկ, 1923։
Պատմութիւն հին հայ տարազին, Վենետիկ, 1923։
Կարեւոր խնդիրներ հայ եկեղեցւոյ պատմութենէն, Վենետիկ, 1927։
Հայ դրօշները պատմութեան մէջ, Վենետիկ 1919, 1930։
Երդմունք հին հայոց մէջ, Վենետիկ, 1932։
Ուղղագրութիւն եւ առոգանութիւն, Վենետիկ, 1933։
Հայուհին պատմութեան առջեւ, Վենետիկ, 1936։
Սիլվի Լուբամբա

Սիլվի Լուբամբա (ծննդյան անունը՝ իտալերեն՝ Renée Sylvie Lubamba, փետրվարի 29, 1972(1972-02-29), Ֆլորենցիա), կոնգոյական ծագմամբ իտալացի մոդել, դերասանուհի, երգչուհի, հեռուստահաղորդավար։


== Կենսագրություն ==
Սիլվի Լուբամբան ծնվել է Ֆլորենցիայում։ Ծնողները եղել են Կինշասայից։ Սովորել է Պիարիստների քոլեջում։ 1992 թվականին ընտրվել է Միս Տոսկանա և իրավունք ստացել մասնակցելու Միս Իտալիա մրցույթին։ Մի քանի տարի աշխատել է որպես մոդել, փոքր դերեր է ունեցել հեռուստատեսային շոուներում, եղել Canale 5 Passaparola-ի Letterina (նամակատար)։ Ավելի ուշ մասնակցել է The Farm-ի իտալական տարբերակին։
1998 թվականին սկսել է իր հեռուստատեսային կարիերան Guida al campionato ծրագրում Ալբերտո Բրանդիի հետ։ 2004 թվականին La7 հեռուստաալիքով հանդես է եկել Պիեռո Չիամբրետտիի Markette ծրագրում, 2005 թվականին մասնակցել է «The Mole» ռեալիթի շոուին։
Ազատ տիրապետում է անգլերենի և ֆրանսերենի։
2006 թվականի հունվարին Գրոսսետոյի քրեական դատարանը նրան հինգ ամիս և քսան օր բանտարկել է վարկային քարտերի ոչ պատշաճ օգտագործման համար։ 2014 թվականի օգոստոսի 7-ին կրկին բանտարկվել է նույն հանցանքի համար։  2015 թվականի ապրիլի 2-ին Սիլվին այն բանտարկյալների շարքում էր, որոնց ոտքերը լվացել է  Ֆրանցիսկոսը Ռեբիբիա բանտում։ 2017 թվականի Սուրբ ծննդյան օրերին երեք տարի չորս ամիս բանտարկությունից հետո ազատ է արձակվել։


== Ֆիլմագրություն ==
“Ivo il Tardivo” ռեժիսոր՝ Ա. Բենվենուտի
«Բանտապան», ռեժիսոր՝ Մ. Լաուրենտի
«Վերջապես միայնակ», ռեժիսոր՝ ՈՒ. Մարինո
«Հաննիբալի երեխաները», ռեժիսոր՝ Ֆ. Ֆեռարիո
«Փախուստ Ֆերմոյից», ռեժիսոր՝ Ի. Նեսի
«Ծիծաղեք մինչև թռչելը», ռեժիսորներ՝ Ա. Անտոնաչի և Ֆ. Բիանչինի


== Ծանոթագրություններ ==
Տաուրազի

Տաուրազի (իտալերեն՝ Taurasi), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 2749 մարդ, բնակչության խտությունը կազմում է 196 մարդ/կմ²։ Զբաղեցնում է 14 կմ² մակերես։ Փոստային ինդեքս՝ 83020, հեռախոսային կոդ՝ 0827։


== Ժողովրդագրություն ==
Բնակչության թվաքանակի փոփոխությունները


== Ծանոթագրություններ ==
Սերո Խանզադյանի կիսանդրի (Գորիս)

Սերո Խանզադյանի կիսանդրի, գտնվում է Սյունիքի մարզի Գորիս քաղաքի Սերո Խանզադյանի անվան դպրոցի բակում։ Հուշարձանը տեղադրվել է 2004 թվականին։ Ընդգրկված է Գորիսի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ Գետիկ Բաղդասարյան


== Պատկերասրահ ==

		
		


== Արտաքին հղումներ ==
Հայ մեծ արձակագիր Սերո Խանզադյանը 100 տարեկան է


== Տես նաև ==
Գորիսի պատմության և մշակույթի անշարժ հուշարձանների ցանկ (Սյունիքի մարզ)
Խիզիլ-Սալդա

Խիզիլ-Սալդա (ռուս.՝ Хызыл-Салда), աուլ Ռուսաստանի, Խակասիա հանրապետության Ալթայսկի շրջանի կազմում։
Բնակչությունը 2004 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիմփսոն շրջան (Միսսիսիպի)

Անվան այլ կիրառումների համար տե՛ս՝ Սիմպսոն շրջան (այլ կիրառումներ)Սիմփսոն շրջան (անգլ.՝ Simpson County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.526 կմ² է, բնակչությունը՝ 27.503 մարդ (2010 թ. տվյալներով)։ Շրջկենտրոնն է Մենդենհոլ բնակավայրը։ Կազմավորվել է 1824 թ.։


== Ծանոթագրություններ ==
Վեստ-ֆյորդ

Վեստ-ֆյորդ (նորվ.՝ Vestfjord) — նորվեգական ֆյորդ (հողի մեջ խորապես խրված ժայռոտ ափեր), որը կարելի է համարել որպես ծովածոց կամ ծովախորշ Լոֆոտենյան կղզիներ և մայրցամաքային Նորվեգիայի միջև, Բուդյո բնակավայրից հյուսիս-արևմուտք։
Վեստ-ֆյորդը միջնադարից արդեն հայտնի է որպես ձկնորսության վայր, որտեղ որսում են ձողաձուկ։ Ձմռանը ֆյորդի միջին հոսանքներում բնակվում են Խոյադելֆիններ, որոնց բնակության վայրը դարձել է զբոսաշրջային հայտնի վայր։
Ձմռան ամիսներին ուժեղ քամիներ են փչում Նորվեգական ծովի կողմից։


== Պատկերասրահ ==

		
		


== Արտաքին հղումներ ==
The Geography of Norden, Editor Axel Sømme, Heinemann, London, 1960. (անգլ.)
A Concise Dictionary of Old Icelandic, by Geir T. Soëga, Clarendon Press, 1910. (անգլ.)
A New Introduction to Old Norse, by Michael Barnes, University College, London, 1999 ISBN 0-903521-45-8 (անգլ.)
Օբերկրեմեր

Օբերկրեմեր  (գերմ.՝ Oberkrämer), կոմունա Գերմանիայում, Բրանդենբուրգի հողատարածքում։
Գտնվում է Վերին Հաֆել շրջանի կազմում։ Ենթարկվում է Գրանզե ունդ Գեմայնդենի կառավարությանը։ Բնակչությունը կազմում է 10 661 մարդ (ըստ 2010 թվականի դեկտեմբերի 31-ի)։ Տարածքը կազմում է 107,52 կմ²։ Պաշտոնական կոդ՝ 12 0 65 251։
Կոմունան բաժանվում է 7 գյուղական համայնքների։


== Ֆոտոդարան ==

		
		
		
		
		
		
		


== Արտաքին հղումներ ==
Պաշտոնական կայք


== Ծանոթագրություններ ==
380

380 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 380 թվականն է, 
IV դարի 80-րդ տարին։


== Դեպքեր ==


== Ծնունդներ ==


== Մահեր ==
Սուրբ սատանան (Չարի արմատը)

Սուրբ սատանա կամ Չարի արմատը (իսպաներեն։ Santa Diabla ) իսպանալեզու հեռուստանովել է, նկարահանված Տելեմունդո հեռուստաընկերության կողմից։ Դերերում՝Գաբի Էսպիո, Աաարոն Դիաս, Կառլոս Պոնսե, Խիմենա Դուկե և Վանդա Դիսիդորո։
Տելեմունդոն հեռարձակել է հեռուստանովելը 2013–2014 եթերաշրջանում։ Ինչպես Տելեմունդոյի մնացած հեռուստանովելները, սա նույնպես կհեռարձակվի Անգլերեն ենթավերնեգրերով։(CC3) Հեռուստասերիալը հանդիսանում է Գաբի Էսպինոի վերադարձը Տելեմունդո և Կառլոս Պոնսեի առաջին բացասական կերպարը։ նաև Աարոն Դիասի դեբյուտը հեռուստաալիք, ով ստորագրել էր համաձայնագիր 2013-ին։ Կարլոս Պոնսեն և Աարոն Դիասն են գրել հեռուստանովելի սաունդթրեքի բառերն ու երաժշտությունը, և հենց իրենք են կատարում այն։ Նկարահանումները սկսվեցին մայիսին, 2013 և ավարտվեցին Դեկտեմբերին, 2013։


== Հանձնարարություններ ==
Կիմերներ

Կիմերներ կամ գամիրներ (աշուրերեն՝ «gimirrou», հին հունարեն՝ Κιμμέριοι), կիսավաչկատուն ռազմիկ ցեղեր (ցեղային միություն) Ազովի ծովի ափամերձ շրջաններում։
Ազգակից են եղել իրանա-սկյութական ցեղերին։ Առաջին անգամ հիշատակվում են մ.թ.ա. VIII դ. ասորեստանյան սեպաձև արձանագրություններում։ Սկյութացի-սակերի ճնշմամբ կիմերների հորդաները Կովկասյան լեռնաշղթայի կիրճերով թափանցել են Անդրկովկասի և Փոքր Ասիայի հյուսիսարևելյան մի շարք շրջանները։ Մ.թ.ա. 715 թ.-ին պարտության են մատնել Ռուսա Ա թագավորին և հաստատվել Վանի թագավորության հյուսիսային շրջաններում։ Արգիշտի Բ (մ.թ.ա. 714 - 685 թթ.) և Ռուսա Բ (մ.թ.ա. մոտ 685 - 645 թթ.) կասեցրել են կիմերների առաջխաղացումը, ապա դաշնակցելով նրանց՝ մասնակցել փոքրասիական մի շարք երկրների (Կապադովկիա, Պոնտոս, Փռյուգիա, Լիդիա) նվաճումներին։ Կիմերների վարձկան զինվորների օգնությամբ նրանք հաջողությամբ պայքարել են իրենց գլխավոր հակառակորդ Ասորեստանի դեմ։ Մ.թ.ա. VII դ. 2-րդ կեսին կիմերները թուլացել և ամփոփվել են Փոքր Ասիայի հյուսիսարևելյան շրջաններում՝ աստիճանաբար ձուլվելով բնիկներին։ Մինոպի շրջանում և Կապադովկիայում կիմերները գոյատևել են մինչև մ.թ.ա. VI դ.։ Հույն գաղութաբնակները Կերչի նեղուցը կիմերների անունով կոչել են Կիմերյան Բոսպոր։
Հայերը կիմերների անունով Կապադովկիան կոչել են Գամրաց երկիր կամ Գամիրք։
Վոլնիե Լուկի

Վոլնիե Լուկի (ուկրաիներեն՝ Вільні Луки), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Վոլնիե Լուկի գյուղում բնակվում էր 217 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստարի Կուրլակ

Ստարի Կուրլակ (ռուս.՝ Старый Курлак), գյուղ Ռուսաստանի Վորոնեժի մարզի Աննինսկի շրջանի կազմում։
Բնակչությունը 2009 թվականին գրանցված տվյալներով կազմում էր 500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դե Սոտո շրջան (Լուիզիանա)

Անվան այլ կիրառումների համար տե՛ս՝ Դե Սոտո շրջան (այլ կիրառումներ)Դե Սոտո շրջան (անգլ.՝ De Soto Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 2.318 կմ² է, բնակչությունը՝ 26.656 մարդ (2010 թ. տվյալներով)։ Շրջկենտրոնն է Մենսֆիլդ բնակավայրը։ Կազմավորվել է 1843 թ.։
Բրեսանա Բոտարոնե

Բրեսանա Բոտարոնե (իտալերեն՝ Bressana Bottarone), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 3142 մարդ։ Խտությունը կազմում է 242 մարդ/կմ²։ Տարածքը 13 կմ² է։ Փոստային ինդեքս՝ 27042։ Հեռախոսային կոդ՝ 0383։


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Կարեն Մարգարյան (լրագրող)

Անվան այլ կիրառումների համար տե՛ս՝ Կարեն Մարգարյան (այլ կիրառումներ)Կարեն Բենիկի Մարգարյան (հոկտեմբերի 14, 1982(1982-10-14), Հրազդան, Հայկական ԽՍՀ, ԽՍՀՄ), ՀՀ պետական գործիչ։


== Կրթություն ==
1989-1998 թթ. - սովորել է Հրազդանի թիվ 1 միջնակարգ դպրոցում
1998-2003 թթ. - սովորել է Խ. Աբովյանի անվան հայկական պետական մանկավարժական համալսարանի մշակույթի ֆակուլտետի հեռուստալրագրության բաժնում
2010 թ. – ԱՄՆ Մերիլենդ նահանգում, ճանաչողական և միջմշակութային փոխըմբռնման ծրագրի շրջանակներում, մասնակցել է տեղեկատվության և հասարակայնության հետ կապերի պատասխանատուների համար կազմակերպված վերապատրաստման-ուսուցողական դասընթացի


== Աշխատանքային գործունեությունը ==
2003-2006 թթ. - ՀՀ Կոտայքի մարզպետի մամուլի քարտուղար
2006-2008 թթ. - ՀՀ Կոտայքի մարզպետի խորհրդական լրատվության և հասարակայնության հետ կապերի հարցերով
2008-2012 թթ. - ՀՀ Կոտայքի մարզպետարանի աշխատակազմի տեղեկատվության և հասարակայնության հետ կապերի բաժնի պետ
2012-2018 թթ. - Հայաստանի Հանրապետության Կոտայքի մարզպետի տեղակալ
2018-2019 թթ. - Հայաստանի բանկերի միություն
2019-2020թթ. - ՀՀ պետական վերահսկողական ծառայության գլխավոր քարտուղարի տեղակալ
2020-2021թթ. - ՀՀ ազգային անվտանգության ծառայության տնօրենի խորհրդական
2021-2022թթ.- ՀՀ քննչական կոմիտեի նախագահի խորհրդական
2022թ. սեպտեմբեր - ՀՀ քննչական կոմիտեի գլխավոր քարտուղար


== Պարգևներ և կոչումներ ==
ՀՀ Վարչապետի շնորհակալագիր (2011)
ՀՀ ՊՆ «Անդրանիկ Օզանյան» մեդալ (2015)
Ունի Հայաստանի Հանրապետության քաղաքացիական ծառայության 1-ին դասի խորհրդականի դասային աստիճանԱմուսնացած է, ունի երկու որդի։


== Ծանոթագրություններ ==
Փոխանցման հարաբերություն

Փոխանցման հարաբերություն, մեխանիզմների հիմնական բնութագրերից, որն արտահայտվում է տանող և տարվող օղակների անկյունային արագությունների կամ պտտման հաճախականությունների հարաբերությամբ։ Փոխանցման հարաբերություն հասկացությունը վերաբերում է պարզ և բարդ բազմօղակ մեխանիզմներին։ Մեխանիզմները բնութագրելու համար օգտվում են նաև փոխանցման թվի հասկացությունից, որը փոկավոր և ֆրիկցիոն փոխանցման համար արտահայտվում է տարվող և տանող փոկանիվների տրամագծերի, ատամնավոր փոխանցումների համար՝ տարվող և տանող ատամնանիվների ատամների թվերի հարաբերությամբ։ Ի տարբերություն փոխանցման հարաբերության, փոխանցման թիվը միշտ մեծ կամ հավասար է մեկի։
Կասպից ծովի իրավական կարգավիճակի մասին կոնվենցիա

Կասպից ծովի իրավական կարգավիճակի մասին կոնվենցիա (ռուս.՝ Конвенция о правовом статусе Каспийского моря, պարսկերեն՝ رژیم حقوقی دریای خزر), միջազգային պայմանագիր Ադրբեջանական Հանրապետության, Իրանի Իսլամական Հանրապետության, Ղազախստանի, Ռուսաստանի Դաշնության և Թուրքմենստանի միջև, որը կնքվել է 2018 թվականի օգոստոսի 12-ին՝ Ղազախստանի Ակտաու քաղաքում անցկացվող կասպիական միջկառավարական հանդիպման ընթացքում։
Կոնվենցիան ստորագրել են Ադրբեջանի նախագահ Իլհամ Ալիևը, Իրանի նախագահ Հասան Ռոհանին, Ռուսաստանի Դաշնության նախագահ Վլադիմիր Պուտինը, Ղազախստանի նախագահ Նուրսուլթան Նազարբաևը և Թուրքմենստանի նախագահ Գուրբանգուլի Բերդիմուհամեդովը։


== Կոնվենցիայի բովանդակություն ==
Կասպից ծովի իրավական կարգավիճակի մասին կոնվենցիան փոխարինել է խորհրդա-իրանական 1921 և 1940 թվականների համաձայնագրերին։ Կոնվենցիայի համաձայն Կասպիցը, չնայած օվկիանոսի հետ անմիջական կապի բացակայության, ճանաչվում է ծով, այլ ոչ թե լիճ։ Այս որոշման համար հիմք է ծառայել վերջինիս կենսական նշանակությունը, ջրային ավազանի մեծությունը և իրավական կարգավորումը։
Կասպից ծովի ավազանի սահմանային բաժանումը կատարվում է միջազգային իրավունքի հիման վրա։ Ձկնորսության, գիտահետազոտական աշխատանքների կամ խողովակաշարների անցկացման գործընթացները կատարվում են մյուս բոլոր կողմերի համաձայնության դեպքում։ Բացի այդ, խողովակաշարերի անցկացման համար անհրաժեշտ է նաև երկրորդ կամ երրորդ պետության անմիջական թույլտվությունը։ Կոնվենցիան արգելում է ռազմածովային ուժերի տեղակայքումը Կասպից ծովում, ինչպես նաև Ադրբեջանին, Ռուսաստանին, Իրանին, Ղազախստանին և Թուրքմենստանին ճանաչում որպես ավազանի ծովային անվտանգության և ռեսուրսների կառավարման գլխավոր երաշխավոր։


== Ծանոթագրություններ ==
Ուրբե

Ուրբե  (իտալերեն՝ Urbe)՝ կոմունա Իտալիայում, Լիգուրիա մարզում՝ Սավոնա գավառում։
Բնակչությունը ըստ 2008 թվականի տվյալների կազմում է 818 մարդ, խտությունը՝ 26 մարդ/կմ²։ Զբաղեցնում է 31 կմ² տարածք։ Փոստային ինդեքս՝ 17048։ Հեռախոսային կոդ՝ 019։
Բնակավայրի հովանավորն է համարվում՝ Սուրբ Գիաքոմո իլ Մագգիորեն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարաչակազմ ==
Հեռախոսահամար՝ 019 726005
Էլեկտրոնային հասցե՝ info@comune.urbe.sv.it
Գլխավոր կայք՝ http://www.comune.urbe.sv.it/


== Արտաքին հղումներ ==
Պաշտոնական կայք բնակավայրում (իտալ.)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Irmak TV

Irmak TV (թուրքերեն՝ Գետ), թուրքական մասնավոր հեռուստաալիք՝ մշակութային և կրոնական ուղղվածությամբ։ Հիմնական եթերը մեկնարկել է 2013 թ. մարտի 21-ից։


== Արտաքին հղումներ ==
Պաշտոնական կայք Archived 2013-08-05 at the Wayback Machine.(թուրքերեն)


== Ծանոթագրություններ ==
Գյոլե (գոգավորություն)

Անվան այլ կիրառումների համար տե՛ս՝ Գյոլե (այլ կիրառումներ)Գյոլե, գոգավորություն Հայկական լեռնաշխարհում, Կուրի վերնագավառում, Մեծրաց լեռներից արևելք։ Հնում կոչվում էր Կող։


== Ծանոթագրություններ ==
Կիլեևո (գյուղ, Բակալինսկի շրջան)

Կիլեևո (ռուս.՝ Килеево, բաշկիրերեն՝ Киләй), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 575 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մստա (գետ)

Անվան այլ կիրառումների համար տե՛ս՝ Մստա (այլ կիրառումներ)Մստա (ռուս.՝ Мста), գետ Ռուսաստանում (Տվերի մարզ, Նովգորոդի մարզ)։


== Աշխարհագրություն ==
Մստա գետը սկիզբ է առնում Մստինո լիճից և թափվում է Իլմեն լիճ։ Գետը պատկանում է Բալթիկ ծովի ավազանին։ Ակունքը ծովի մակարդակից գտնվում է 154 մ բարձրության վրա։ Գետի ափին են գտնվում ձախից՝ Բերեզայկա, Շեգրինկա, Պերետնա, Լնյանայա, Խոլովա, աջից՝ Ուվեր, Բելայա, Մդա, Խուբա։


== Հիդրոգրաֆիա ==
Մստա գետի երկարությունը կազմում է 445 կմ, ավազանի մակերեսը՝ 23300 կմ2 է։ Գետի ջրի ծախսը միջինում կազմում է 202 մ3։


== Տես նաև ==
Գետ
Ակունք և Գետաբերան
Բարիկադ

Բարիկադ (ֆրանսերեն՝ barricade), քարերից, գերաններից, ավազապարկերից և ձեռքի տակ եղած օժանդակ այլ նյութերից արհեստական արգելք, որը սովորաբար կանգնեցվում է մարտերի ժամանակ՝ փողոցների, ճանապարհների, կամուրջների և լեռնանցքների լայնքով։ Բարիկադներ օգտագործվել են դեռևս 13-14-րդ դդ․ թաթար-մոնղոլական հարձակումներից Մոսկվան, Ռյազանը և այլ քաղաքներ պաշտպանելիս։ Բարիկադներ կիրառվել են Փարիզյան կոմունայի (1871 թ.), 1905 թ.-ի հեղափոխության և Հոկտեմբերյան խորհրդային հեղափոխության ժամանակ, երբ ապստամբ ժողովուրդը փողոցային մարտեր էր մղում կանոնավոր զորքերի դեմ, ինչպես նաև 1941-1945 թթ.-ի Հայրենական մեծ պատերազմում։ Հայաստանում բարիկադների օգտագործման դեպքեր եղել են թաթար-մոնղոլական արշավանքների շրջանում՝ Անիի, Կարսի, Կարինի և հայկական այլ քաղաքների պաշտպանության ժամանակ, ինչպես նաև առաջին համաշխարհային պատերազմի տարիներին՝ Վանում, Ուրֆայում, Շապին-Գարահիսարում, Մուշում, Սասունում և Մուսա լեռան վրա հայերի կողմից երիտթուրքական ցեղասպանների դեմ մղվող ինքնապաշտպանական կռիվներում։
Դեբորա Սեռակիանի

Դեբորա Սեռակիանի (իտալերեն՝ Debora Serracchiani, նոյեմբերի 10, 1970(1970-11-10), Հռոմ, Իտալիա), իտալացի փաստաբան և քաղաքական գործիչ, Ֆրիուլի Վենետիկ Ջուլիա ինքնավար մարզի նահանգապետ (2013-2018)։


== Կենսագրություն ==
Ծնվել է 1970 թվականի նոյեմբերի 10-ին, Հռոմում, կրթությամբ իրավաբան է։ Իրավաբանական պրակտիկայով է զբաղվել Ուդինեում գտնվող Բուսինելոյի, Վիրջիլիոյի, Դե Թոմայի փաստաբանական գրասենյակներում։ Ընտրվել է Ուդինեի կոմունայի խորհրդի պատգամավոր, իսկ 2006 թվականին՝ ձախ դեմոկրատների կուսակցության աջակցությամբ ընտրվել է Ուդինեի նահանգային խորհուրդ, 2008 թվականին վերընտրվել է։ Նույն թվականի դեկտեմբերին գլխավորել է Ուդինեում դեմոկրատական կուսակցության բաժանմունքը, իսկ 2009 թվականի մարտի 21-ին ձեռք է բերել համազգային և նույնիսկ միջազգային ճանաչում՝ ելույթ ունենալով Դեմոկրատական կուսակցության սկզբնական կազմակերպությունների վեհաժողովում՝ խիստ քննադատելով կուսակցական ղեկավարության մի շարք որոշումներ։
2009 թվականին ԴԿ առաջնորդ Դարիո Ֆրանչեսկինիի ակտիվ աջակցությամբ գլխավորել է կուսակցական ցուցակը եվրոպական ընտրություններում հյուսիս-արևելյան շրջանում և հաղթել՝ 9 հազարով ավելի ձայն հավաքելով, քան Սիլվիո Բերլուսկոնին։
2013 թվականի ապրիլի 21-22-ը մասնակցել է Ֆրիուլի Վենետիկ Ջուլիայի ինքնավար մարզի տարածաշրջանային ընտրություններին` գլխավորելով ձախ կենտրոնամետ կոալիցիան, որը միավորում Էր Դեմոկրատական կուսակցությունը, Արժեքների Իտալիա, Ձախ բնապահպանություն, ազատություն և Սլովենիայի միություն կուսակցությունները, ինչպես նաև` քաղաքացիական ցուցակը ի աջակցություն Սերրակկիանիի։ Այս դաշինքը հաղթանակ է տարել 39,39 % (211 508 ձայն)` 39 %-ի դեմ (209 442 ձայն) ձայների հարաբերակցությամբ` գործող նահանգապետ, Ազատության ժողովրդի ներկայացուցիչ Ռենցո Տոնդոյի գլխավորությամբ գործող կոալիցիայի դեմ։
2017 թվականի նոյեմբերի 12-ին ԴԿ տարածաշրջանային վեհաժողովում հայտարարել է 2018 թվականին Պատգամավորների պալատի ընտրություններում առաջադրվելու, այլ ոչ թե` նահանգապետի երկրորդ ժամկետի առաջադրվելու մտադրության մասին։
2018 թվականի մարտի 4-ի խորհրդարանական ընտրություններում պարտություն է կրել Տրիեստի մարզի 1-ին մեծամասնական ընտրատարածքում` 26,14% արդյունքով` նախկին հակառակորդ Ռենցո Տոնդոյից (38,2 %), բայց խորհրդարան է անցել բազմամանդատ շրջանում կուսակցական ցուցակներով։
2018 թվականի ապրիլի 29-ին Ֆրիուլի Վենետիկ Ջուլիայի շրջանի տարածաշրջանային վարչակազմի նոր ղեկավար 57,09 % արդյունքով ընտրվել է աջ կենտրոնամետ կոալիցիայի առաջնորդ Մասիմիլիանո Ֆեդրիգան, իսկ մայիսի 3-ին նա պաշտոնապես ստանձնել է պաշտոնը։
2019 թվականի մարտի 17-ին տեղի է ունեցել Դեմոկրատական կուսակցության ազգային ժողովը, որն ընտրել է նոր ղեկավարություն։ Մասնավորապես, ազգային քարտուղար է դարձել Նիկոլա Ձինգարետտին, նախագահ՝ Պաոլո Ջենտիլոնին, իսկ փոխնախագահներ՝ Աննա Ասքանին և Դեբորա Սերրակկիանին։


== Ծանոթագրություններ ==


== Արտաքին հղումներ ==
«Presidente Friuli Venezia Giulia: Debora Serracchiani, scheda biografica» (իտալերեն)։ Conferenza delle regioni e delle province autonome։ Վերցված է 2020-08-14 (չաշխատող հղում)
«SERRACCHIANI Debora - PD» (իտալերեն)։ Camera dei deputati։ Վերցված է 2020-08-14
Տրոֆիմովկա (գյուղ, Վալկիի շրջան)

Տրոֆիմովկա (ուկրաիներեն՝ Трохимівка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1660 թվականին։
2001 թվականի տվյալներով Տրոֆիմովկա գյուղում բնակվում էր 66 մարդ։ Բնակավայրը զբաղեցնում է 7,16 կմ² տարածք։ Բնակչության խտությունը կազմում էր 9220 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1827) Ատկինսոն

(1827) Ատկինսոն (անգլ.՝ Atkinson), աստերոիդ աստերոիդների հիմնական գոտում։ Հայտնաբերվել է 1962 թվականի սեպտեմբերի 7-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,709523 ա. մ., առավելագույնը մոտենում է 2,2264 ա. մ. հեռավորության վրա և հեռանում 3,1926 ա. մ.։ Արեգակի շուրջ մեկ ամբողջական պտույտ է կատարում 1629,06 երկրային օրվա ընթացքում, իր ուղեծրով շարժվելով միջինում 0,220986 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,52° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1827) Ատկինսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոդալիտ

Սոդալիտ, ալյումասիլիկատների խմբի միներալ։ Քիմիական բանաձևը Na8(AlSiO4)6Cl2։ Բյուրեղագիտական համակարգը խորանարդային է։ Առաջացնում է հատիկային ագրեգատներ։ Անգույն է, ունի տարբեր երանգներ, հաճախ՝ կապույտ։ Կարծրությունը՝ 5,5-6, խտությունը՝ 2300-2500 կգ/մ³։ Հանդիպում է Կոլայի թերակղզում, Ուրալում, Ուկրաինայում։ Սոդալիտի խումբ, միներալներ սիլիկատների կարգից, սnդալիտ՝ Na8(AlSiO4)6Cl2, նոզեան՝ Na8(AlSiO4)6SO4, հայուին՝ NaCa(AlSiO4)6(SO4)2, լազուրիտ Na2Ca2(AlSiO4)(S04)։ Բյուրեղագիտական համակարգը խորանարդային է։ Առաջացնում են ռոմբոդոդեկաէդրիկ (սոդալիտ, լազուրիտ) և օքտաէդրիկ (հայուին) բյուրեղներ։ Սովորաբար հանդիպում են ապարներում տձե հատիկներով։ Կարծրությունը՝ 5,5-6, խտությունը՝ 2300 կգ/մ³, լազուրիտ-2500 կգ/մ³։ Գույնը՝ կապույտ, երկնագույն, դեղին, կանաչավուն, սպիտակ կամ մոխրագույն։ Մի քանի միներալներ (սոդալիտ, նոզեան, հայուին) ապար կազմող միներալներ են նեֆելինային սիենիտներում, ֆոնոլիտներում են։ Հայուինը հանդիպում է Մերձբայկալում և Վեզուվի շրջակայքում։ Սոդալիտի և լազուրիտի կապույտ տարբերակները թանկարժեք քարեր են։ Սինթետիկ միներալներն օգտագործվում են ռադիոէլեկտրոնիկայում և հեռուստատեսության մեջ։


== Ծանոթագրություններ ==
Մանուկ Փոլադյան

Մանուկ Արթուրի Փոլադյան (1938, Սան Պաուլո, Բրազիլիա), հայ լուսանկարիչ։


== Կենսագրություն ==
Մանուկ Փոլադյանը ծնվել է 1938 թվականին Սան Պաուլոյում, լուսանկարիչ-կինոգործիչներ Արթուր և Աղավնի Փոլադյանների ընտանիքում։ Լուսանկարչական հմտություններ ձեռք է բերել դեռևս մանուկ հասակից։ 15 տարեկանում լուսանկարել է 18x24 ապակի նեգատիվի վրա` կատարելով նաև ռետուշի նուրբ գործը։ «Ռոյելֆլեքսով» լուսանկարել է հարսանյաց հանդեսներ, եղել է «Բանդերյանտես» ֆոտոակումբի անդամ։ 1960 թվականին Մոոկա քաղաքում բացել է իր լուսանկարչատունը։ Ծանոթանալով «Բոսա նովա» երաժշտությանը` լուսանկարել է նրա կատարողներին, միաժամանակ ղեկավարել է «Գազետա» հեռուստածրագիրը, աշխատել ժուռնալիստ և երգահան Դենիս Բրայայի հետ։ Էժիդիո Էսսիոյի հետ նկարահանել է «Կյանքն այդպես ցանկացավ» ֆիլմը։ 1965 թվականին եղել է «Էքսելսիոր» հեռուստածրագրի նկարահանող ռեժիսոր, այնուհետև` «TV Պաուլիստա» և «TV Ռեկորդ» հեռուստաընկերություններում աշխատել է որպես օպերատոր և լուսանկարիչ։
2006 թվականին կնոջ` Սոնյա Մարկոնդեսի հետ եղել է Հայաստանում, Երևանի Մոսկվա կինոթատրոնի դահլիճում ներկայացրել «Սան Պաուլո 450» խորագիրը կրող ցուցահանդեսը, 2008 թվականին Երևանի «Հայ արտ» մշակութային կենտրոնում բացվել է Փոլադյանի «Հայրենի ակնթարթներ» անհատական ցուցահանդեսը, 2011 թվականին` «Հայերի հետքերը Բրազիլիայում» խորագրով ցուցահանդեսը Հայաստանի ազգային պատկերասրահում։


== Մրցանակներ ==
ԱՄԿՈ միջազգային սալոնի գլխավոր մրցանակ, 1981։
«Ոսկե սկուտեղ», Բելգիա, 1982
«Կիվանիս Մոուսոն» մրցանակ, Հարավային Կորեայի միջազգային ցուցահանդես, 1982
Մրցանակներ Նյու Օռլեանում, Լաս Վեգասում, Նյու Յորքում, 1986-2000
10 ոսկե, 22 արծաթե մրցանակներ ու հատուկ դիպլոմներ


== Ցուցահանդեսներ ==
Ունեցել է ավելի քան 23 անհատական ցուցահանդես, մասնակցել է շուրջ 78 միջազգային ցուցահանդեսների։


== Ծանոթագրություններ ==


== Արտաքին հղումներ ==
Մանուկ Փոլադյանի կայք էջ Archived 2016-10-14 at the Wayback Machine.
Գեորգի Վյուն

Գեորգի Վյուն (ռուս.՝ Георгий Вьюн, հոկտեմբերի 27, 1944(1944-10-27), Իսիլկուլսկի շրջան, Օմսկի մարզ, ՌԽՖՍՀ, ԽՍՀՄ - նոյեմբերի 29, 2008(2008-11-29), Սանկտ Պետերբուրգ, Ռուսաստան), Սովետական ֆուտբոլիստ, մարզիչ, ԽՍՀՄ սպորտի վարպետ։


== Կենսագրություն ==
Սկսել է ֆուտբոլային կարիերան 1958 թվականից, Նովորոսիսկի երիտասարդական թիմից։ 1968 թվականին, մարզիչ Արտյոմ Ֆալյանովի հետ Արարատ ակումբից տեղափոխվել է Զենիթ, որտեղ դառնում է հիմնական կազմի խաղացող։ Նա անցկացրեց Զենիթում 8 մրցաշրջան։ ԽՍՀՄ առաջնությունում անցկացրել է 230 խաղ և խփել 23 գնդակ։ ԽՍՀՄ հավաքանի կազմում անցկացրել է 1 խաղ և հեղինակել 1 գնդակ, Ավստրիայի դեմ խաղում, որտեղ ԽՍՀՄ-ն հաղթել է 3-1 հաշվով։
Ֆուտբոլիստի կարիրան ավարտելուց հետո, որպես մարզիչ աշխատել է Զենիթի մանկապատանեկան թիմում։ 1982 թվականի սկսել է աշխատե Եթովպիայի Գրաունդ Ֆորսիս թիմում։ 1984 թվականին թիմը հռչակվում է երկրի չեմպիոն։
Երբ 1995 թվականին վերադառնում է Զենիթ, նրա օգնականն է դառնում Սադիրանը։


== Գրականություն ==
Российский футбол за 100 лет ։ Энциклопедический справочник. — М., 1997. — С. 96. ISBN 5-900493-70-9.


== Ծանոթագրություններ ==
Իզոլա դել Գրան Սասո դ'Իտալիա

Իզոլա դել Գրան Սասո դ'Իտալիա (իտալերեն՝ Isola del Gran Sasso d'Italia ), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 4961 մարդ, բնակչության խտությունը կազմում է 60 մարդ/կմ²։ Զբաղեցնում է 83 կմ² մակերես։ Փոստային ինդեքս՝ 64045, հեռախոսային կոդ՝ 0861:
Բնակավայրի հովանավորն է սուրբ Մաքսիմոսը։ Տոնը նշվում է մայիսի առաջին կիրակի օրը։


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 0861 975926
Էլեկտրոնային հասցե՝ info@comune.isola.te.it
Գլխավոր կայք՝ http://www.comune.isola.te.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ծաբլանա (Խուլոյի շրջան)

Ծաբլանա (վրաց.՝ წაბლანა), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 659 մարդ։


== Ծանոթագրություններ ==
(190) Իսմենա

(190) Իսմենա (անգլ.՝ Ismene), աստերոիդ աստերոիդների գոտու արտաքին մասում։ Հայտնաբերվել է 1878 թվականի սեպտեմբերի 22-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 3,993439 ա. մ., առավելագույնը մոտենում է 3,3329 ա. մ. հեռավորության վրա և հեռանում 4,654 ա. մ., իսկ Երկրի ուղեծրին Իսմենա աստերոիդը նվազագույնը մոտենում է 2,3579 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2914,87 երկրային օրվա ընթացքում, իր ուղեծրով շարժվելով միջինում 0,123505 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,16° անկյուն։
Իսմենա աստերոիդը պատկանում է Հիլդայի աստերոիդների ընտանիքին։ Այս ընտանիքի աստերոիդները շարժվում են 3,7 - 4,2 ա. մ. մեծ կիսաառանցք ունեցող ուղեծրերով, էքսցենտրիսիտետը՝ 0,07 - 0,3, և ուղեծրի թեքումը ոչ ավելին քան 20°։ Ընտանիքի աստերոիդները շարժվում են Յուպիտերի հետ 3:2 ուղեծրային ռեզոնանսով։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(190) Իսմենա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ցազին (համայնք)

Անվան այլ կիրառումների համար տե՛ս՝ Ցազին (այլ կիրառումներ)Ցազին համայնք (բոս․՝  և խորվ.՝ Opština Cazin, սերբ.՝ Општина Цазин), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Ցազին քաղաքը։


== Բնակչություն ==
1991 թվականի մարդահամարի տվյալների համաձայն՝ համայնքում բնակվում է 63 409 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Ցազին համայնքի պաշտոնական կայքէջ (բոսն.)
BDO International

BDO (BDO համապավումը՝ Binder Dijker Otte), միջազգային հաշվապահական, հարկային, խորհրդատվական և բիզնես խորհրդատվական ընկերությունների միջազգային ցանց։ 2017-ի դրությամբ BDO-ն ունի ավելի քան 80,000 աշխատակից, ովքեր աշխատում են աշխարհի 162 երկրում տեղակայված ավելի քան 1,591 գրասենյակներում, այսպիսով ընկերությունը դարձնելով աշխարհում հինգերորդ խոշորագույն մասնագիտական ծառայությունների ցանցը։


== Ծանոթագրություններ ==


== Արտաքին հղումներ ==
Պաշտոնական կայք
Սերկովո (գյուղ, Կստովսկի շրջան)

Անվան այլ կիրառումների համար տե՛ս՝ ՍերկովոՍերկովո (ռուս.՝ Серково), գյուղ Ռուսաստանի Նիժնի Նովգորոդի մարզի Կստովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հակոբ Դոնաբեդով

Հակոբ Տիգրանի Դոնաբեդով  (դեկտեմբերի 3, 1910(1910-12-03), Ունիե, Օրդուի մարզ, Թուրքիա - դեկտեմբերի 4, 1985(1985-12-04), Մոսկվա, ԽՍՀՄ), խորհրդային երկրաֆիզիկոս։ Երկրաբանա-հանքաբանական գիտությունների դոկտոր (1943)։


== Կենսագրություն ==
Հակոբ Դոնաբեդովը ծնվել է 1910 թվականին Թուրքիայի Ունիե քաղաքում։ 1934 թվականին ավարտել է Լենինգրադի լեռնային ինստիտուտը։ 1959 թվականից աշխատել է Մոսկվայում՝ Այրվող օգտակար հանածոների երկրաբանության և շահագործման ինստիտուտում։
Զբաղվել է Դոնեցկի ածխային ավազանի, Խորհրդային Միության հարավի, այդ թվում նաև Խորհրդային Հայաստանի տարածքի խորքային կառուցվածքի երկրաֆիզիկական մեթոդների ուսումնասիրմամբ, ապարների ֆիզիկական հատկանիշների տարածաշրջանային փոփոխությունների, երկրաֆիզիկական դաշտերի ու երկրակեղնի ժամանակակից շարժումների փոխհարաբերության ն օգտակար հանածոների (հատկապես նավթի և գազի) հանքավայրերի տարածման օրինաչափությունների հետազոտման հարցերով։


== Ծանոթագրություններ ==
Ջրընկույզ

Ջրընկույզ (լատ.՝ Trapa), փնջակոկոռ, ջրաշագանակ, ջրընկուզազգիների ընտանիքի ջրային միամյա խոտաբույսերի ցեղ։
Հայտնի է ավելի քան 35 տեսակ։ Հայաստանի բնական և արհեստական ջրավազաններում ջրընկույզը բացակայում է։
Արմեն Թախտաջյանի, Ի. Պալիբինի և այլոց աշխատանքներում հիշատակվում է ջրընկույզի բրածո ձևերի գոյությունը Մեղրիի և Վայքի տարածքներում։


== Կենսաբանական նկարագիր ==

Ցողունը նուրբ է, երկար ճյուղավորվող։ Ծաղիկները մանր են, սպիտակ։ Պտուղն ընկուզիկ է։ Ջրընկույզը մնացորդային բույս է։


== Բուսաբանական դասակարգում ==


=== Տեսակներ ===
Ըստ The Plant List 2013 թվականի տվյալների դասում մտնում են հետևյալ տեսակները։

Trapa europaea Fler.
Trapa flerovii Dobrocz.
Trapa incisa Siebold & Zucc. = [syn.  Trapa maximowiczii Korsh.]
Trapa japonica Flerow
Trapa natans L.
Trapa rossica V.N.Vassil.
Trapa khankensis Pshenn.
Trapa kozhevnikoviorum Pshenn.


=== Ջրընկույզ լողացող ===
Ջրընկույզ լողացողը (Trapa natans) հանդիպում է միայն ակվարիումներում, բնորոշ է տարատերևությունը, ջրի մակերեսին լողացող տերևները կաշեկերպ են, անհավասար ատամնաեզր, ջրասույզները՝ թելանման, հակադիր դասավորված։


== Ծանոթագրություններ ==


== Գրականություն ==
Рогульники // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907.
Водяной орех — статья из Большой советской энциклопедии


== Արտաքին հղումներ ==
Species Profile- Water Chestnut (Trapa natans) Archived 2017-11-10 at the Wayback Machine., National Invasive Species Information Center, United States National Agricultural Library. Lists general information and resources for Water Chestnut.
Ռոբերտ Բրիջես

Ռոբերտ Բրիջես (անգլ.՝ Robert Bridges, հոկտեմբերի 23, 1844(1844-10-23)[…], Քենթ, Անգլիա, Մեծ Բրիտանիայի և Իռլանդիայի միացյալ թագավորություն - ապրիլի 21, 1930(1930-04-21)[…], Օքսֆորդ, Անգլիա, Միացյալ Թագավորություն), անգլիացի բանաստեղծ։ 1913 թվականից բանաստեղծ-դափնեկիր։


== Կենսագրություն ==
Ռոբերտ Բրիջեսը ծնվել է Անգլիայի Կենտ քաղաքում գտնվող Ուոլմեր քաղաքում։ Ստացել է բժշկական կրթություն, զբաղվել բժշկական պրակտիկայով մինչև 1882 թվականը։ Որպես բանաստեղծ, նա իր դեբյուտը կատարել է 1873 թվականին ՝ թողարկելով 1873 թվական Ավելի կարճ բանաստեղծություններ անգլ.՝ Shorter poems ժողովածուն։ Այնուհետև նա հրատարակել է քնարերգության մի քանի ժողովածու նույն վերնագրով, որոնք նրան դարձրին հանրահայտ։
Ինչպես նշված է Սովետական մեծ ​​հանրագիտարանում, զարդարման հազվագյուտ վարպետությամբ, նրա բանաստեղծությունները թեմաներով աննշան են և ավանդական։ Նրա պոեզիայի հանգիստ և պարզ երանգը, որը տալիս է առօրյա կյանքի հովվերգական պատկերներ, չնայած իր գրագիտությանը, ակադեմիզմին և փոքր ինքնատիպությանը, հանրաճանաչ դարձավ անգլիական բուրժուազիայի միջին շերտերի շրջանում։ Ձևի պաշտամունքը մեծ ազդեցություն ունեցավ 20-րդ դարի անգլիացի բանաստեղծների երիտասարդ սերնդի վրա։ Բրիջեսի բանաստեղծությունների շարքում են եղել 1883 թվական Պրոմեթևս հրշեջը անգլ.՝ Prometheus the firegiver, 1885 թվական Էրոսն ու հոգեկանը անգլ.՝ Eros and Psyche, 1889 թվական Բաքուսի տոնը անգլ.՝ The feast of Bacchus, 1890 թվական Աքիլլեսը Սկիրոսի վրա անգլ.՝ Achilles in Scyros, 1885 թվական Ուլիսի վերադարձը անգլ.՝ The return of Ulysses, 1929 թվական Գեղեցկության կտակ անգլ.՝ The testament of beauty  և այլն։ Բրիջեսը գրում էր նաև դրամաներ և կատակերգություններ, որոնցում նա ընդօրինակում էր Էլենսաբեթյան դարաշրջանի Տերենտիուս, Կալդերոնին, Լոպե դե Վեգային և դրամատուրգներին։ Բանաստեղծ և բանասեր, Բրիջեսը խորապես զբաղվում էր անգլերենի չափագիտության ոլորտում հետազոտություններով և ստեղծում էր անգլերեն չափածոյի տոնիկ ծագման իր տեսությունը ((Միլթոնի պրոզոդիան շեշտադրված չափածոյի գլխով, Օքսֆորդ, 1921 թվական)։ Բրիջեսը պաշտպանում էր բանաստեղծությունների կառուցվածքի մոտեցումը խոսակցական խոսքի կառուցվածքին։


== Ստեղծագործություններ ==
Բանաստեղծական գործեր, 2-րդ հրատ., 1929-1930 թվականներ, 1-6 հատոր։
Պոեզիա և արձակ, 1955 թվական։


== Գրականություն ==
Gordon G. S. R. Bridges. Camb., 1946;
Hamilton L. T. R. Bridges: an annotated bibliography, 1873–1988. Newmark; L., 1991.


== Ծանոթագրություններ ==


== Արտաքին հղումներ ==
«Books by Bridges, Robert (sorted by popularity)»։ Project Gutenberg (ru-RU)։ Վերցված է 2021-05-03 
«LibriVox»։ librivox.org։ Վերցված է 2021-05-03
Օստրոժնյա

Օստրոժնյա (ռուս.՝ Острожня), գետ Ռուսաստանում, հոսում է Վոլոգդայի մարզում, Ուստյուժենսկի շրջանում։ Գետաբերանը տեղակայված է Մոլոգա գետի աջ ափում։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200112110000006689
Հիդրոլոգիական ուսումնասիրությունների կոդը - 110000668
Ավազանի կոդը - 08.01.02.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մանուխովսկի գյուղական խորհուրդ (Պուտիլվսկի շրջան)

Մանուխովսկի գյուղական խորհուրդ  (ուկրաիներեն՝ Манухівська сільська рада), Ուկրաինայի Սումիի մարզի Պուտիվլսկի շրջանում։
2001 թվականի տվյալներով Մանուխովսկի գյուղական խորհրդում բնակվում էր 587 մարդ։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մախլաս

«Մալխաս», գրական, երգիծական պատկերազարդ շաբաթաթերթ։ Լույս է տեսել 1913-1915 թվականներին, Թիֆլիսում։ Խմբագիր-հրատարակիչ՝ Ս. Լաշքարյան։ Քննադատել է «հայ իրականության խորթ բարքերն ու երևույթները», ազգային-ազատագրական շարժման գործիչներին։ 
Տպագրել է ծաղրանկարներ, ֆելիետոններ, երգիծական պատմվածքներ ու բանաստեղծություններ հայ, ռուս և եվրոպացի նշանավոր համարվող երգիծաբաններից, համաշխարհային և հայ դասականների աֆորիզմներ, ասույթներ։ 
Պայքարել է ֆուտուրիզմի դեմ, քննադատել դրա հետևորդներին հայ գրականության մեջ։
Հոպե

Հոպե, գյուղ Արևմտյան Հայաստանում, Բիթլիսի վիլայեթի Խարզանի գավառակում։ Գտնվում էր գավառակի հարավ-արևմտյան մասում՝ Սղունդի գետաբերանի մոտ։


== Բնակչություն ==
XX դարի սկզբին ուներ 50 տուն հայ, քուրդ և ասորի բնակչություն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ayo (երգ)

«Ayo», ամերիկացի R&B երգիչ Քրիս Բրաունի և ռեփեր Թայգայի երգն է։ Այն թողարկվել է 2015 թվականի հունվարի 6-ին՝ որպես նրանց «Fan of a Fan: The Album» համատեղ ալբոմի առաջին սինգլ։ Երգը գրվել է Nic Nac-ի, Մարկ Կրագենի, Քրիս Բրաունի և Թայգայի կողմից։


== Նախապատմություն և թողարկում ==
2014 թվականի նոյեմբերի 14-ին Թայգան իր Թվիթթերի էջում գրում է, որ իր և Քրիս Բրաունի երկար սպասված «Fan of a Fan: The Album» ալբոմի առաջին սինգլը թողարկվելու է մեկ շաբաթից։ Ի սկզբանե որոշված է եղել, որ այդ սինգլը լինելու է «Nothin Like Me» երգը, որը համագործակցություն է ամերիկացի հիփ հոփ երգիչ Ty Dolla Sign-ի հետ, սակայն այնուհետև որոշվում է, որ «Ayo» երգն է թողարկվելու որպես առաջին սինգլ։ 2014-ի դեկտեմբերին տված հարցազրույցներից մեկում Քրիս Բրաունը հայտարարում է, որ «Ayo» սինգլը թողարկվելու է 2015 թվականի հունվարին։ Դեկտեմբերի 17-ին երգից մի փոքրիկ հատված տեղադրվում է SoundCloud-ում, իսկ ամբողջական տարբերակով թողարկվում է հունվարի 6-ին, 2015։


== Տեսահոլովակ ==
Երգի տեսահոլովակը, որի ռեժիսորն է Քոլին Թիլինը, նկարահանվել է 2015 թվականի հունվարին Լոս Անջելեսում։ Տեսահոլովակի պրեմիերան կայացել է փետրվարի 3-ին Քրիս Բրաունի VEVO ալիքում։ Տեսահոլովակում նկարահանվել են նաև ամերիկացի հումորիստ/դերասան Մայք Էփսը և ֆրանսիական Les Twins պարային դուետը։


== Երգացանկ ==
Թվային ներբեռնում (iTunes)«Ayo» - 3։46
«Ayo» (Ջեյսոն Նևինսի ռեմիքս) - 4։14


== Հիթ-շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Ալպեդրետե

Ալպեդրետե (իսպ.՝ Alpedrete), մունիցիպալիտետ Իսպանիայում, մտնում է Մադրիդ նահանգի մեջ, ինչպես նաև Մադրիդ ինքնավար մարզի մեջ։ Մունիցիպալիտետը գտնվում է Կուենկա-դել-Գվադարրամա շրջանում։ Տարածքը 1,286 կմ² է։ Բնակչությունը 13163 մարդ (2010 թվականի տվյալներով)։


== Պատմություն ==
Քաղաքը հիմնադրվել է 1840 թվականին։


== Արտաքին հղումներ ==
Պաշտոնական կայք Archived 2009-01-31 at the Wayback Machine.
Մեղրի (այլ կիրառումներ)

Մեղրի կարող է վերաբերել՝

Մեղրի - քաղաք Սյունիքի մարզում։
Մեղրի (գետ) - գետ Սյունիքի մարզում։
Տասնամյակ

Տասնամյակ, ժամանակաշրջան, որը 10 օրացուցային տարի է ներառում (օրինակ․ «2010-2019 թվականներ», «2011-2020 թվականներ», «2010-ական թվականներ»)։ Նույնպես «տասնամյակ» տերմինն օգտագործվում է ավելի լայն իմաստով որպես «10 տարի շարունակվող ցանկացած շրջան», օրինակ «Մոցարտի կյանքի վերջին տասնամյակ»։


== Օրացուցային տասնամյակի սկիզբ և ավարտ ==
Օրացուցային հաշվարկով օգտագործվում են տասնամյակների հաշվի երկու տարբերակներ։ Առաջին դեպքում, այս տասնամյակի տասնյակ տարիների թիվը նույնն է, օրինակ, 390-ական թվականները ներառում են թվականներ 390-ից 399: Երկրորդ տարբերակի համաձայն, տասնամյակի սկիզբը համարվում է 1-ով սկսվող տարին, օրինակ, XXI դարի 2-րդ տասնամյակը ներառում է թվականներեր 2011-ից մինչև 2020, դարը բաղկացած է 10 տասնամյակից։ Տարակարծության պատճառը կայանում է Հուլյան և Գրիգորյան օրացույցներում տարեգիրքի սկզբում. դրանցում բացակայում է 0-ական թվականը, և տարեգիրքը կատարվում է մ. թ. ա. 1-ին թվականից։ Նման տարեգիրքը թվագրվում է մ․թ. 525 թվականին (այլ տվյալներով՝ մ․ թ. 532 թվականին), երբ Դիոնիսիոս Փոքրը փորձում էր հաշվարկել Զատկի ամսաթվերը, ընդ որում ընդունելով Քրիստոսի ծննդյան 1-ին թվականն (այլ ոչ թե զրոյական), այդ թվում այն պատճառով, որ զրո թիվը չէր օգտագործվում Եվրոպայում այդ ժամանակ։ Այսպիսով, նոր դարաշրջանի առաջին տասը տարիներն ավարտվել են մ. թ. 10-ի դեկտեմբերի 31-ին, և երկրորդ տասնյակը սկսվել է 11-ից, ինչը հանգեցրել և հանգեցնում է անվերջ վեճերի այն մասին, թե երբ են իրականում սկսվում և ավարտվում տասնամյակները, դարերը և հազարամյակները։


== Անվանումներ ==
Տասնամյակների անվավնումները տալիս են տարիների տասնյակներով՝ «քսանական թվականներ» (անգլ.՝ twenties), «վաթսունականներ» (անգլ.՝ sixties)։ Ավանդաբար դժվար է անվանել նոր դարի առաջին տասնամյակը («զրոյականներ»), անգլերենում համապատսաան բառն ընդհանրապես գոյություն չունի։


== Տես նաև ==
Տասնամյակների ցանկ
Հազարամյակ
Տարի
Դար


== Ծանոթագրություններ ==


== Գրականություն ==
Էլջեո Ջոն։ Ինչպես մենք կանվանենք 21-րդ դարի տասնամյակները // Անգլերենն այսօր 10.3 (1994): 45-46.(անգլ.)
Ֆրեդ Դևիս։ Տասնամյակ․ Կոլեկտիվ հիշողության և սյուժեի խաղ // Սիմվոլիկ համագործակցություն 7, հ. 1 (1984): 15-24. (անգլ.)
Մեյմի Մերեդիթ։ Ամերիկայի 21-րդ դարի 'Nifty Fifties,' 'Flying Forties,' 'Threadbare Thirties,' և 'Roaring Twenties'-երը  // Ամերիկյան խոսք 26, հ. 3 (1951): 225-29. (անգլ.)


== Արտաքին հղումներ ==
Քրիստոֆեր Բիմ։ The Uh-Ohs // Սլեյտ, 2009 թվականի դեկտեմբերի 18։(անգլ.)
Նշանակությունը Etymology Online-ում
Պողոս Անանյան

Պողոս Գրիգորի Անանյան (աշխարհական անունը՝ Անտոն, ապրիլի 27, 1922(1922-04-27), Կոստանդնուպոլիս, Օսմանյան կայսրություն - հուլիսի 11, 1998(1998-07-11), Բեյրութ, Լիբանան), բանասեր, Վենետիկի Մխիթարյան միաբանության աբբահայր 1970 թվականից։


== Կենսագրություն ==
Ծնվել է ապրիլի 27-ին, Կ. Պոլսում։ Սովորել է Վենետիկի Մխիթարյանների Սուրբ Ղազարի վանքում, ապա Հռոմի Գրիգորյան համալսարանում ուսումնասիրել փիլիսոփայություն և աստվածաբանություն։ 1943 թվականին դարձել է Մխիթարյան միաբանության անդամ, 1960 թվականին ձեռնադրվել վարդապետ։


== Աշխատություններ ==
1964 թվականից եղել է Վենետիկի Մխիթարյան միաբանության ներկայացուցիչ Վատիկանում։ Բանասիրության տարբեր հարցեր են շոշափում «Բազմավեպ»–ում լույս տեսած Անանյան Պողոսի «Ճշդում մը Կորյունի «Վարք Մաշտոց»–ի հրատարակություններուն մեջ» (1955 թ․, 11-12), «Դավիթ Անհաղթի անտիպ մեկ ճառը» (1956 թ․), «Ոսկան վարդապետի լատիներեն թարգմանությունը Կորյունի «Վարք Սուրբ Մեսրոպա համառոտ պատմության» (հայերեն և իտալերեն, 1966) ուսումնասիրությունները և առանձին հրատարակություններ։
Աշխատակցել է նաև վարքագրական ու վկայաբանական տասներկու հատորանոց (1961-1969 թթ․) և այլ հանրագիտարանների։


== Ծանոթագրություններ ==
Ժողովածու (2678)

Ժողովածու (2678), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2678 թվի տակ։ Ձեռագիրը գրվել է 1426-1476 թվականներին, Մատթեոս գրիչի կողմից։ Ստացողները եղել են Իգնատիոս կրոնավորը, Եսայի վարդապետը, Ուսիկ աշակերտը, Արիստոկէսը։ Կազմող՝ Պետրոս սարկավագ։ Գրված է թղթի վրա, որը ունի 26x16,5 չափս։ Ձեռագիրը կազմված է 387 թերթից։ Գրված է միասյուն, երկսյուն, բոլորգրով և նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 21ա, 60բ, 73բ, 122ա, 386ա, կազմողի՝ 387ա (1744 թվական), հետագայի՝ 174բ, 387բ (17-րդ դար), 138ա (1722 թվական)։


== Բովանդակություն ==
Ներս. Շնորհալւոյ Նախագրութիւնը խրատականք յաղագս աղօթքից, Ճառ. Թուղթ ընդհանրական։
Գրիգորի Տաղ։
Նախացուցումն Յովհաննու Աւետարանին։
Յովհ. Երզնկացւոյ Խրատք հասարակաց, Ճառ։
Ի Կանոնագրոց հայոց։
Վկայութիւնք մարգարէից։
Գրիգորի (Նարեկացի, թե՞ Սկևռացի) Դաւանութիւն։
Թուղթք (Ներս. Շնորհալի, Կոստանդին կթղ., Գր. Տղայ, Էմմանուէլ, Միք. պատրիարք, Ստ. Սիւնեցի, Մովս. Երզնկացի)։
Ներս. Լամբրոնացւոյ Դեսպանագնացութիւն։
Գիր հաւատոյ։
Յովհ. Որոտնեցւոյ Աղօթք, Քարոզք։
Վասն անխմոր նշխամոլորման զատկին։
Սոկրատայ Վասն Քաղկեդոնի ժողովոյն։
Մովս. Երզնկացւոյ Կարգ թագաւորացն հայոց ըստ Մովս. Խորենացւոյ։
Հակաճառութիւնը ընդդէմ երկարնակաց (Ստ. Օրբելեան, Ան. Սանահնեցի, Մովս. Երզնկացի)։
Կիւրղի Երուսաղէմացւոյ Ճառ։
Վահրամայ Դաւանութիւն հաւատոյ։
Պող. Տարոնացւոյ Պատասխանի թղթոյն Թէոփիստետյ։
Քարոզի Հարցմունք և պատասխանիք։
Հաւաքումն յաղագս մարդեղութեան բանին աստոծոյ։
Մխ. Անեցւոյ Հանդէսր բանից աշխարհագումար գրուցաց։
Միխ. Ասորւոյ Ժամանակաց գրոյցք։
Վարդ. Արևելցւոյ Յիշատակարան թարգմանութեանն Միխայիլի Ասորւոյ։
Տոմար կարգաց եկեղեցւոյ։
Գաբրիէլի վասն երկնաւոր քահանայապետութեան։
Ան. Շիրակացւոյ Առ խոստացեալս, Յաղագս ամպոց։
Ի Թղթոյն Մխ. Գօշի։
Առակք։
Բան ի Գր. Տղայէ։
Բանք իմաստնոց։
Գրառաջք։
Մանունք։


== Ծանոթագրություններ ==
Թողին

Թողին, գետ Կուրի ավազանում, Թարթառ գետի համակարգում, նրա վտակը։ Հոսում է Գյուլիստանի շրջանի Երիցմանկանց վանքի մոտակայքով։ Հիշատակում է Հ. Ոսկանյանը։


== Ծանոթագրություններ ==
Սիլ Յոլ

Սիլ Յոլ (ռուս.՝ Сыл-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պրուպտա գետի աջ ափին՝ 48 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000015920
Կոդը ըստ հիդրոլոգիական հետազոտության (ՌԴ) — 103001592
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==